ไฟแนนซ์ทูเดย์
วันที่ 24 ก.ย.นี้ ธนาคารอาคารสงเคราะห์ หรือ ธอส. จะครบรอบดำเนินงานครบ 63 ปี เอ็มดีแบงก์ ฉัตรชัย ศิริไล เลยจัดวงเงิน 6,300 ล้านบาท ทำ &#8221;โครงการสินเชื่อบ้าน 63 ปี ธอส.&#8221; มอบเป็นของขวัญตอบแทนลูกค้าประชาชน ว่าแต่ถ้าเกณฑ์คัดลูกค้าเข้ม จะมีลูกค้ารอดได้ใช้บริการได้สักกี่คนกันเชียว
7 ก.ย. 2559

วันที่ 24 ก.ย.นี้ ธนาคารอาคารสงเคราะห์ หรือ ธอส. จะครบรอบดำเนินงานครบ 63 ปี เอ็มดีแบงก์ ฉัตรชัย ศิริไล เลยจัดวงเงิน 6,300 ล้านบาท ทำ ”โครงการสินเชื่อบ้าน 63 ปี ธอส.” มอบเป็นของขวัญตอบแทนลูกค้าประชาชน ว่าแต่ถ้าเกณฑ์คัดลูกค้าเข้ม จะมีลูกค้ารอดได้ใช้บริการได้สักกี่คนกันเชียว
มนัส แจ่มเวหา ประธานกรรมการ เอ็กซิมแบงก์ พาบอร์ดและผู้บริหารแบงก์บินไปญี่ปุ่น เพื่อพบ ทัตสึฮิโระ ชินโด รองประธานบริหารและกรรมการบริหาร เจโทร เพื่อขอความร่วมมือศึกษารูปแบบการส่งเสริมการค้าและการลงทุนให้กับธุรกิจของญี่ปุ่น ว่าทำอย่างไรจึงมีประสิทธิภาพสูงลิ่ว สำหรับนำมาปรับปรุงยกระดับการทำงานให้เป็นมือไม้รัฐบาลได้ดีกว่านี้
ใครที่แวะไปดูเฟซบุ๊กและเว็บไซต์ของสมาคมธนาคารไทยแล้ว สวนทางกับเศรษฐกิจดิจิทัลมาก เพราะหาข้อมูลอะไรแทบไม่ได้ ฝาก ปรีดี ดาวฉาย ประธานสมาคมธนาคารไทย พัฒนาข้อมูลเพื่อประชาชนบ้างก็ดี
แบงก์ชาติออกประกาศวันหยุดประจำปีของธนาคารพาณิชย์ประจำปี 2560 เรียบร้อยแล้ว ใครวางแผนหยุดยาวก็เข้าไปดูกันได้ ส่วนจะมีวันหยุดยาวพิเศษอีกหรือไม่ต้องคอยดูต่อไป